
1.	VAISTINIO PREPARATO PAVADINIMAS

SONTILEN 5 mikrogramai/ml injekcinis ar infuzinis tirpalas
SONTILEN 50 mikrogramų/ml injekcinis ar infuzinis tirpalas


[bookmark: _Toc129243224][bookmark: _Toc129243099]2.	KOKYBINĖ IR KIEKYBINĖ SUDĖTIS

SONTILEN 5 mikrogramai/ml injekcinis ar infuzinis tirpalas
Kiekviename ml tirpalo yra 5 mikrogramai sufentanilio (sufentanilio citrato pavidalu). 

SONTILEN 50 mikrogramų/ml injekcinis ar infuzinis tirpalas
Kiekviename ml tirpalo yra 50 mikrogramų sufentanilio (sufentanilio citrato pavidalu). 

Pagalbinės medžiagos, kurių poveikis žinomas: natrio hidroksidas ir natrio chloridas.
Kiekviename ml tirpalo yra 0,39 mmol (9 mg) natrio.

Visos pagalbinės medžiagos išvardytos 6.1 skyriuje.

Injekcinis ar infuzinis tirpalas.
Skaidrus, bespalvis, be matomų dalelių tirpalas, kurio pH 4,0 – 6,0 ir osmoliališkumas 250 - 310 mOsmol/kg.

Suaugusieji
Kombinuota anestezija ir analgezija. 
Epidurinė analgezija malšinant pooperacinį skausmą.
Papildoma analgezinė priemonė kartu su į epidurinę ertmę leidžiamu bupivakainu skausmo malšinimui gimdymo metu gimdant natūraliais gimdymo takais.

Vaikų populiacija
Į veną leidžiamas SONTILEN skirtas skausmui malšinti subalansuotos bendrosios anestezijos indukcijos ir (arba) palaikymo metu vyresniems negu 1 mėnesio kūdikiams.

Į epidurinę ertmę leidžiamas SONTILEN skirtas pooperaciniam skausmui malšinti po bendrinių chirurginių, krūtinės ląstos arba ortopedinių procedūrų 1 metų ir vyresniems vaikams.

Suaugusiesiems
Kombinuota anestezija ir analgezija.
Analgezija: leisti į veną 0,5 – 5 mikrogramus/kg kūno svorio.
Anestezija: leisti į veną 25 – 50 mikrogramų/kg kūno svorio.
Epidurinė analgezija malšinant pooperacinį skausmą: 25 – 50 mikrogramų.
Analgezijai papildyti gimdymo metu: leisti į epidurinę ertmę 5 – 20 mikrogramų

Leidimas į veną
Bradikardijai išvengti rekomenduojama prieš pat indukciją suleisti į veną mažą anticholinerginio vaistinio preparato dozę (žr. 4.4 skyrių). 


Leidimas į epidurinę ertmę
Prieš leidžiant SONTILEN turi būti patikrinta, ar tinkamai įstatyta į epidurinę ertmę adata arba kateteris.

Vaikų populiacija
Leidimas į veną
1 mėnesio arba jaunesni kūdikiai (naujagimiai)
Dėl didelio farmakokinetikos parametrų kintamumo naujagimiams, patikimų dozavimo rekomendacijų pateikti negalima. Taip pat žr. 4.4 ir 5.2 skyrių. 

Vyresni kaip 1 mėnesio kūdikiai
Visų dozių atveju, kad išvengti bradikardijos, yra rekomenduojama premedikacija anticholinerginėmis medžiagomis (pvz., atropinu), nebent būtų kontraindikacijų.

Anestezijos indukcija
SONTILEN 0,2 – 0,5 mikrogramo/kg kūno svorio dozę galima suleisti lėtos boliuso injekcijos būdu per 30 sekundžių ar ilgiau derinyje su anesteziją indukuojančia medžiaga. Labai svarbių chirurginių operacijų (pvz., širdies operacijos) metu gali būti vartojamos iki 1 mikrogramo/kg kūno svorio dozės.

Anestezijos palaikymas ventiliuojamiems pacientams
SONTILEN gali būti vartojamas kaip kombinuotos anestezijos sudedamoji dalis. Dozavimas priklauso nuo kartu vartojamos anesteziją sukeliančios medžiagos, chirurginės operacijos tipo ir trukmės. Po pradinės 0,3 – 2 mikrogramų/kg kūno svorio dozės suleidimo lėtos boliuso injekcijos būdu per mažiausiai 30 sekundžių prireikus gali būti papildomai leidžiamos boliuso injekcijų būdu 0,1 – 1 mikrogramo/kg kūno svorio dozės, neviršijant bendros didžiausios 5 mikrogramų/kg kūno svorio dozės širdies operacijos metu.

Leidimas į epidurinę ertmę
SONTILEN leisti į epidurinę ertmę vaikams turi tik anesteziologai, kurie yra specialiai parengti taikyti epidurinę anesteziją pediatrijoje ir valdyti opioidų sukeliamą kvėpavimą slopinantį poveikį. Turi būti galimybė tuojau pat panaudoti gaivinimo įrangą ir opioidų antagonistus.
Po SONTILEN suleidimo į epidurinę ertmę vaikų amžiaus pacientus dėl kvėpavimo slopinimo būtina sekti mažiausiai 2 valandas. Į epidurinę ertmę leidžiamo sufentanilio vartojimas vaikų amžiaus pacientams pagrįstas dokumentais tik nedideliam skaičiui atvejų.

Jaunesniems kaip 1 metų vaikams
Sufentanilio saugumas ir veiksmingumas jaunesniems kaip 1 metų vaikams dar nenustatytas (taip pat žr. 4.4 ir 5.1 skyrių)
Turimi duomenys apie vyresnius kaip 3 mėnesių kūdikius pateikiami 5.1 skyriuje, tačiau dozavimo rekomendacijų pateikti negalima.
Naujagimiams ir jaunesniems kaip 3 mėnesių kūdikiams duomenų nėra.

Vyresniems kaip 1 metų vaikams
Suleista operacijos metu vienkartinė smūginė (bolus) injekcija 0,25 – 0,75 mikrogramo/kg kūno svorio sufentanilio dozė sumažina skausmą 1- 12 valandų laikotarpiu. Veiksmingos analgezijos trukmei įtaką daro chirurginė procedūra ir tuo pačiu metu atliekamas amidų grupės vietinių anestetikų leidimas į epidurinę ertmę. 

Senyvi (vyresni negu 65 metų) ir išsekę pacientai
Kaip ir kitų opioidų atveju, senyviems ir išsekusiems pacientams reikalingos mažesnės dozės.
Numatytą bendrą dozę reikia atidžiai titruoti pacientams, kuriems yra bet kuris iš šių sutrikimų:
· nekompensuota hipotirozė;
· plaučių sutrikimų, ypač jeigu yra sumažėjusi gyvybinė talpa;
· alkoholizmas arba kepenų ir inkstų nepakankamumas (taip pat žr. 4.4 skyrių). 
Be to, patartinas ilgesnis šių pacientų pooperacinis stebėjimas.

Pacientams, kuriems taikomas nuolatinis gydymas opioidu arba kurie anksčiau piktnaudžiavo opiatais, gali reikėti didesnių dozių. 

· Padidėjęs jautrumas sufentaniliui, kitiems opioidams arba bet kuriai 6.1 skyriuje nurodytai pagalbinei medžiagai. 
· Nerekomenduojama leisti į veną gimdymo metu arba prieš užveržiant virkštelę cezario pjūvio metu dėl kvėpavimo slopinimo galimybės naujagimiui. Tai yra priešingai leidimui į epidurinę ertmę per gimdymą, kurio metu ne didesnės kaip 30 mikrogramų sufentanilio dozės nedaro įtakos motinos ar naujagimio būklei. Žr. 4.4 ir 4.6 skyrių.
· Per didelė bronchų sekrecija.
· Kitų vaistinių preparatų sukeltas kvėpavimo slopinimas.
· Sutrikimai, kurių metu turi būti vengiama kvėpavimo centro slopinimo. 

Kaip ir kitų į epidurinę ertmę leidžiamų opioidų, sufentanilio turi būti nevartojama, jeigu:
· yra stiprus kraujavimas arba šokas;
· septicemija;
· infekcija injekcijos vietoje;
· yra hemostazės sutrikimų, tokių kaip trombocitopenija ir koaguliopatija;
· gydoma antikoaguliantais, kartu taikomas gydymas kokiais nors vaistiniais preparatais arba yra medicininių būklių, kurios gali būti kontraindikacija leidimo į epidurinę ertmę metodui. 

Sufentanilį leisti į veną turi patyręs anesteziologas ligoninėje arba gydymo įstaigose, kuriose yra įranga endotrachėjinei intubacijai ir mechaninei plaučių ventiliacijai.
Turi būti sekamos kaip įprasta paciento gyvybinės funkcijos. Tai taip pat apima pooperacinę fazę.

Opioidų sukelta hiperalgezija
Kaip ir vartojant kitų opioidų, nepakankamai kontroliuojant skausmą po padidintos sufentanilio dozės, reikia apsvarstyti opioidų sukeltos hiperalgezijos galimybę. Gali būti tikslinga sumažinti dozę, nutraukti gydymą sufentaniliu arba persvarstyti gydymą.

Kaip prie visų stiprių opioidų
Kvėpavimo slopinimas yra susijęs su doze ir gali būti panaikintas specifiniais opioidų antagonistais. Kadangi kvėpavimo slopinimas gali trukti ilgiau, negu opioido antagonisto poveikis, pacientą reikia stabėti ir prireikus suleisti papildomas specifinio opioidų antagonisto dozes.
Gilią anesteziją lydi ženklus kvėpavimo slopinimas ir sąmonės išnykimas, kurie gali tęstis arba pasikartoti pooperacinės fazės metu.
Hiperventiliacija anestezijos metu gali pakeisti paciento reakciją į CO2, todėl po anestezijos tam tikrą laiką gali būti sumažėjęs įsotinimas deguonimi.
Reikia visada atsižvelgti į vėlyvojo kvėpavimo slopinimo riziką ir pacientą atitinkamai prižiūrėti. Turi būti lengvai prieinama gaivinimo įranga ir opioidų antagonistai.

Rizika, kylanti dėl tuo pačiu metu vartojamų raminamųjų vaistinių preparatų, tokių, kaip benzodiazepinai arba į juos panašūs vaistiniai preparatai
Tuo pat metu vartojami sufentanilis ir raminamieji vaistiniai preparatai, tokie, kaip benzodiazepinai arba į juos panašūs vaistiniai preparatai, gali sukelti raminamąjį poveikį, kvėpavimo slopinimą, komą ir mirtį. Dėl šios rizikos, sufentanilio skyrimas kartu su minėtais raminamaisiais vaistiniais preparatais turi būti rezervuotas pacientams, kuriems alternatyvaus gydymo galimybės yra neįmanomos. Jeigu nusprendžiama sufentanilio skirti kartu su raminamaisiais vaistiniais preparatais, turi būti vartojama mažiausia veiksminga dozė ir gydymo trukmė turi būti kuo trumpesnė.
Pacientas turi būti atidžiai stebimas dėl kvėpavimo slopinimo ir raminamojo poveikio simptomų ir požymių. Šiuo atveju yra griežtai rekomenduojama informuoti pacientus ir jų globėjus, kad jie žinotų šiuos simptomus (žr. 4.5 skyrių).

Paprastai rekomenduojama nutraukti MAO inhibitorių vartojimą likus dviem savaitėms iki anestezijos arba chirurginių procedūrų.

Gali pasireikšti raumenų rigidiškumas, kuris gali paskatinti kvėpavimo slopinimą. To galima išvengti vaistinio preparato leidžiant į veną lėtai (paprastai pakanka mažų dozių), taikant premedikaciją benzodiazepinais ir vartojant raumenis atpalaiduojančių vaistinių preparatų.

Su miegu susiję kvėpavimo sutrikimai
Opioidai gali sukelti su miegu susijusių kvėpavimo sutrikimų, įskaitant centrinę miego apnėją (CMA) ir su miegu susijusią hipoksemiją. Opioidų vartojimas didina CMA riziką priklausomai nuo dozės. Pacientams, kuriems pasireiškia CMA, reikia apsvarstyti galimybę sumažinti bendrą opioidų dozę.

Generalizuota miastenija
Suleistas į veną sufentanilis gali sukelti raumenų rigidiškumą, dėl kurio gali reikėti vartoti raumenis atpalaiduojančių vaistinių preparatų. Taigi, sufentanilio turi būti nevartojama pacientams, sergantiems generalizuota miastenija, kadangi raumenis atpalaiduojančių vaistinių preparatų vartojimas yra netinkamas šiems pacientams. 

Gali pasireikšti ne epilepsiniai miokloniniai judesiai.

Gali pasireikšti bradikardija ir galbūt sustoti širdis, jeigu pacientas suvartojo maža dozę anticholinerginio vaistinio preparato arba jeigu SONTILEN vartojamas derinyje su raumenis atpalaiduojančiais vaistiniais preparatais, kurie neslopina klajoklio nervo poveikio. Bradikardiją galima gydyti atropinu.

Opioidai gali sukelti hipotenziją, ypač pacientams, kuriems yra hipovolemija arba kuriems yra širdies nepakankamumas. Siekiant išvengti širdies ir kraujagyslių sistemos slopinimo būtina priderinti indukcines dozes ir jas leisti lėtai. Turi būti taikomos reikiamos priemonės stabiliam arteriniam kraujospūdžiui palaikyti. 

Atsargumas reikalingas gydant pacientus, kuriems yra galvos smegenų trauma ir padidėjęs spaudimas kaukolės viduje. Turi būti vengiama opioidų greitų boliuso injekcijų pacientams, kuriems yra nepakankama smegenų kraujotaka ar pakitęs intrakranialinis tūris (intracranial compliance), kadangi dėl trumpalaikio arterinio kraujo spaudimo sumažėjimo gali trumpam sumažėti smegenų perfuzinis spaudimas.

Pacientams, kuriems taikomas nuolatinis gydymas opioidu arba kurie anksčiau piktnaudžiavo opiatais, gali reikėti didesnių dozių.

Pripratimas ir su opioidų vartojimu susijęs sutrikimas (piktnaudžiavimas ir priklausomybė)
Pakartotinai vartojant opioidų, gali išsivystyti pripratimas, fizinė ir psichologinė priklausomybė bei su opioidų vartojimu susijęs sutrikimas (OVS).
Piktnaudžiavimas arba tyčinis netinkamas SONTILEN vartojimas gali sukelti perdozavimą ir (arba) mirtį. OVS išsivystymo rizika yra didesnė pacientams, kuriems patiems arba kurių artimiems giminaičiams (tėvams ar broliams ir seserims) yra buvę psichiką veikiančių medžiagų vartojimo sutrikimų (įskaitant alkoholio vartojimo sutrikimą), dabartiniams tabako vartotojams arba pacientams, kuriems yra buvę kitų psichikos sveikatos sutrikimų (pvz., didžioji depresija, nerimas ir asmenybės sutrikimų).
Reikia stebėti, ar pacientams neatsiranda narkotinių medžiagų paieškos elgesio požymių (pvz., pacientas per anksti prašo papildomai išrašyti vaistinio preparato). Tai apima kartu vartojamų opioidų ir psichoaktyvių vaistinių preparatų (pvz., benzodiazepinų) peržiūrą. Būtina apsvarstyti, ar pacientams, kuriems yra OVS požymių ir simptomų, nevertėtų pasikonsultuoti su priklausomybės ligų specialistu.

Gydymo nutraukimas ir abstinencijos sindromas
Kartotinis vartojimas trumpalaikiais intervalais ilgą laikotarpį nutraukus gydymą gali sukelti abstinencijos sindromo atsiradimą. Staiga nutraukus SONTILEN vartojimą, ypač po ilgesnio nei 3 dienų vartojimo, nedažnai buvo pastebėti simptomai, įskaitant tachikardiją, hipertenziją ir susijaudinimą (ažitaciją). Pagal gautus pranešimus, buvo naudingas infuzijos atnaujinimas ir palaipsnis dozės sumažinimas. Nerekomenduojama SONTILEN ilgiau kaip 3 paras skirti intensyviosios terapijos pacientams, kuriems atliekama dirbtinė plaučių ventiliacija.
 
Poveikis virškinimo traktui
Sufentanilis, kaip μ-opioidinių receptorių agonistas, gali sulėtinti virškinimo trakto motoriką. Todėl SONTILEN reikia atsargiai vartoti pacientams, kuriems gresia žarnyno nepraeinamumas.
Sufentanilis, kaip μ-opioidinių receptorių agonistas, gali sukelti Oddi rauko spazmą. Todėl SONTILEN reikia atsargiai vartoti pacientams, sergantiems tulžies latakų liga, įskaitant ūminį pankreatitą.

Yra rekomenduojama dozę mažinti senyviems ir išsekusiems pacientams. Nors senyviems pacientams sufentanilio ilgesnio pusinio laiko neišmatuota, šiems pacientams nustatytas didesnis kraujotakos sutrikimų dažnis.

Opioidus reikia atidžiai titruoti pacientams, kuriems yra bet kuris iš šių sutrikimų: neišgydyta hipotirozė, plaučių liga, sumažėjęs kvėpavimo rezervas, alkoholizmas, kepenų arba inkstų pakenkimas. Šiuos pacientus po operacijos reikia stebėti ilgesnį laiką.

Jeigu vaistinio preparato leidžiama į epidurinę ertmę, reikia laikytis atsargumo gydant pacientus, kuriems yra kvėpavimo slopinimas ar sutrikusi kvėpavimo funkcija, ir jeigu yra vaistiniu preparatu paveiktas vaisius. Pacientą reikia atidžiai stebėti mažiausiai 1 valandą po kiekvienos dozės, kadangi gali pasireikšti ne tik ankstyvas, bet ir uždelstas kvėpavimo slopinimas. 

Leidimo į epidurinę ertmę metu gali pakisti vaisiaus širdies susitraukimų dažnis, todėl jį būtina sekti ir prireikus taikyti gydymą. 

Vaikų populiacija
Dėl didelio farmakokinetikos parametrų kintamumo naujagimiams yra rizika, kad naujagimiams į veną gali būti suleista per didelė arba per maža sufentanilio dozė. Taip pat žr. 4.2 ir 5.2 skyrių.

Į epidurinę ertmę suleisto SONTILEN saugumas ir veiksmingumas jaunesniems negu 1 metų vaikams dar neištirti (taip pat žr. 4.2 ir 5.2 skyrius).

Galima manyti, kad naujagimiai ir kiti vaikai yra ypač jautrūs sufentanilio sukeliamam kvėpavimo slopinimui, nes tai yra kitų opioidų atveju. Taigi, prieš vartojant sufentanilio naujagimiams ir kitiems vaikams, turi būti atidžia įvertintas naudos ir rizikos santykis.

Šio vaistinio preparato (injekcinio tirpalo) 1 ml yra 9 mg natrio, tai atitinka 0,45 % didžiausios PSO rekomenduojamos paros normos suaugusiesiems, kuri yra 2 g natrio.

Centrinę nervų sistemą slopinantys vaistiniai preparatai
Kvėpavimą slopinantį opioidų poveikį gali stiprinti barbitūratai, benzodiazepinai, antipsichoziniai vaistiniai preparatai, bendrąją anesteziją sukeliančios medžiagos ir kitos neselektyvaus poveikio CNS slopinančios medžiagos (pvz., alkoholis). 
Jeigu pacientas vartoja tokių CNS slopinančių medžiagų, gali reikėti mažesnės SONTILEN dozės. Kartu vartojamas SONTILEN pacientams, kurių savaiminis kvėpavimas, gali didinti kvėpavimo slopinimo, stipraus raminamojo poveikio, komos ir mirties riziką.

SONTILEN poveikis kitiems vaistiniams preparatams
Po SONTILEN suleidimo turi būti sumažinta kitų CNS slopinančių vaistinių preparatų dozė. Tai ypač svarbu po chirurginės operacijos, kadangi gilią anesteziją lydi ženklus kvėpavimo slopinimas, kuris gali tęstis arba pasikartoti pooperaciniu laikotarpiu.
CNS slopinančių vaistinių preparatų, pvz., benzodiazepinų, vartojimas šiuo laikotarpiu, gali neproporcingai padidinti kvėpavimo slopinimo riziką.

Esant didelėmis sufentanilio dozėmis, kartu vartojamas azoto oksidas ar net mažos benzodiazepinų (pvz., diazepamo ar midazolamo) dozės gali privesti prie širdies funkcijos susilpnėjimo (kraujo spaudimo kritimo, širdies minutinio tūrio ir susitraukimų dažnio sumažėjimo)

Sufentanilio vartojimas kartu su suksametonijum gali sukelti bradikardiją, ypač jeigu pulsas jau yra retas (pvz., pacientams, vartojantiems kalcio antagonistų arba beta adrenoblokatorių). Taigi, yra patartina atitinkamai sumažinti vieno ar abiejų vaistinių preparatų dozę. 

Monoaminooksidazės (MAO) inhibitoriai
Gydymo MAO inhibitoriais metu likus mažiau negu 14 parų iki gydymo opioidu petidinu pastebėtas gyvybei pavojingos sąveikos CNS (sujaudinimas, raumenų rigidiškumas, aukšta temperatūra, traukuliai), taip pat kvėpavimo ir kraujotakos funkcijoms (kraujotakos slopinimas, hipotenzija, kraujotakos nestabilumas, koma) apraiškų. Šios sąveikos negalima paneigti su sufentaniliui, todėl yra rekomenduojama nutraukti MAO inhibitorių vartojimą likus mažiausiai 2 savaitėms iki operacijos ar anestezijos.

Serotoninerginiai vaistiniai preparatai
Sufentanilį vartojant kartu su serotoninerginėmis medžiagomis, pvz., selektyviaisiais serotonino reabsorbcijos inhibitoriais (SSRI), serotonino norepinefrino reabsorbcijos inhibitoriais (SNRI) arba monoamino oksidazės inhibitoriais (MAOI), gali padidėti serotonino sindromo, t.y. gyvybei pavojingos būklės, rizika. Monoamino oksidazės inhibitorių negalima vartoti 2 savaites prieš vartojant SONTILEN arba tuo pat metu.

CYP3A4 (citochromo P450 3A4) inhibitoriai
Sufentanilį metabolizuoja P450 citochromo 3A4 fermentas, bet in vivo slopinimas eritromicinu (žinomu P450 citochromo 3A4 fermento inhibitoriumi) nenustatytas. Nors trūksta klinikinių duomenų, in vitro duomenys parodė, kad kiti stiprūs CYP3A4 inhibitoriai, tokie, kaip ketokonazolas, itrakonazolas ir ritonaviras, gali slopinti sufentanilio metabolizmą tokiu mastu, kad padidėja užsitęsusio ar vėlyvojo kvėpavimo slopinimo rizika. Jeigu vartoti tuo pat metu yra būtina, pacientą reikia labai atidžiai sekti. Gali prireikti sumažinti SONTILEN dozavimą.

Gabapentinoidai
Kartu vartojant opioidų ir gabapentinoidų (gabapentiną ir pregabaliną) padidėja opioidų perdozavimo, kvėpavimo slopinimo ir mirties rizika.

Sufentanilio leidimo į veną nėščioms moterims patirtis yra mažas. Tyrimai su gyvūnais teratogeninio poveikio neparodė. Kaip ir vartojant kitų vaistinių preparatų, rizika turi būti įvertinta atsižvelgiant į galimą naudą pacientei.

Dėl kvėpavimo slopinimo galimybės naujagimiui, draudžiama leisti į veną gimdymo metu arba prieš užveržiant virkštelę cezario pjūvio metu.

Sufentanilis greitai prasiskverbia į placentą ir jo koncentracija didėja tiesiškai didėjant koncentracijai motinos kraujyje. Koncentracijų virkštelės venoje ir motinos veniniame kraujyje santykis yra 0,81.

Sufentanilį galima leisti į epidurinę ertmę Kontroliuojamų klinikinių tyrimų gimdymo metu duomenys parodė, kad ne didesnė kaip 30 mikrogramų bendra sufentanilio dozė, pridėta į epiduriniu būdu suleidžiamą bupivakainą, žalingo poveikio motinai ir naujagimiui nesukelia. Sufentanilis prasiskverbia per placentą. Suleidus į epidurinę ertmę ne didesnę kaip 30 mikrogramų bendrą sufentanilio dozę, jo vidutinė koncentracija virkštelės venos kraujo plazmoje buvo 0,016 nanogramų / ml.

Būtina visada turėti vaikui skirto priešnuodžio. 

Žindymas
Sufentanilis išskiriamas į motinos pieną. Reikia laikytis atsargumo, jeigu sufentanilio vartojama žindyvėms.

4.7	Poveikis gebėjimui vairuoti ir valdyti mechanizmus

Sufentanilis reikšmingai veikia gebėjimą vairuoti ir valdyti mechanizmus. 
Pacientas turėtų vairuoti motorinę transporto priemonę ir valdyti mechanizmus tik praėjus pakankamai laiko po SONTILEN vartojimo. 

Pacientai turi būti neišleidžiami į namus be priežiūros ir turi būti informuoti, kad reikia vengti gerti alkoholio.

4.8	Nepageidaujamas poveikis

Sufentanilio saugumas įvertintas 650 sufentaniliu gydytų asmenų, dalyvavusių 6 klinikiniuose tyrimuose. Iš jų 78 asmenys dalyvavo 2 sufentanilio tyrimuose, kurių metu šio vaistinio preparato buvo leidžiama į veną kaip anestetikai anestezijai indukuoti ir palaikyti asmenims, kuriems buvo atliekamos labai svarbios chirurginės procedūros (vainikinės arterijos šuntavimas ar atviros širdies chirurginės operacijos). Likusieji 572 asmenys dalyvavo 4 klinikiniuose tyrimuose, kurių metu pooperaciniam skausmui malšinti sufentanilio buvo leidžiama į epidurinę ertmę, arba, kaip papildomos analgeziją sukeliančios medžiagos, pridedama į bupivakainą, suleidžiamą į epidurinę ertmę gimdymo ir gimdant natūraliai pro makštį metu. Šie asmenys gavo ne mažiau kaip vieną sufentanilio dozę ir pateikė saugumo duomenis.

Remiantis bendrais šių klinikinių tyrimų saugumo duomenimis, nepageidaujamos reakcijos į vaistą (NRV), apie kurias pranešta dažniausiai (≥ 5% atvejų) buvo: raminamasis poveikis (19,5%), niežėjimas (15,2%), pykinimas (9,8%) ir vėmimas (5,7%). 

Vaikų populiacija
Manoma, kad nepageidaujamų reiškinių dažnis, pobūdis ir sunkumas vaikams yra toks pats, kaip suaugusiesiems.

Toliau lentelėje yra išvardytos su sufentanilio vartojimu susiję nepageidaujamos reakcijos, apie kurias gauta pranešimų iš klinikinių tyrimų, įskaitant aukščiau minėtus, ir po vaistinio preparato pateikimo į rinką.
Nepageidaujamo poveikio dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1000 iki < 1/100), retas (nuo ≥ 1/10000 iki < 1/1000), labai retas (< 1/10000) ir nežinomas (negali būti apskaičiuotas pagal turimus duomenis).

1 lentelė. Nepageidaujamų reakcijų santrauka 
	Nepageidaujamos reakcijos į vaistą

	
	Dažnio kategorijos

	Organų sistemų klasė 
	Labai dažnas 
(≥ 1/10)
	Dažnas
(nuo ≥ 1/100 iki < 1/10)
	Nedažnas (nuo ≥ 1/1000 iki < 1/100)
	Retas 
(nuo ≥ 1/10000 iki < 1/1000)
	Dažnis nežinomas 

	Infekcijos ir infestacijos
	
	
	Sloga
	
	

	Imuninės sistemos sutrikimai
	
	
	Padidėjusio jautrumo reakcija
	
	Anafilaksinis šokas Anafilaksinė reakcija
Anafilaktoidinė reakcija

	Psichikos sutrikimai
	
	
	Apatija
Nervingumas 
	
	

	Nervų sistemos sutrikimai
	Raminamasis poveikis 
	Naujagimių drebulys
Svaigulys
Galvos skausmas
	Ataksija Naujagimių diskinezija
Distonija Hiperrefleksija Hipertonija
Naujagimių hipokinezija
Mieguistumas
	
	Koma
Traukuliai
Nevalingi raumenų susitraukinėjimai

	Akių sutrikimai
	
	
	Regos sutrikimai
	
	Miozė

	Širdies sutrikimai
	
	Tachikardija
Aritmija
	Atrioventrikulinė blokada
Cianozė
Bradikardija
Aritmija 
Elektrokardiogramos nenormalumai
	
	Širdies sustojimas

	Kraujagyslių sutrikimai
	
	Hipotenzija
Hipertenzija
Blyškumas
	
	
	Šokas

	Kvėpavimo sistemos, krūtinės ląstos ir tarpuplaučio sutrikimai
	
	Naujagimių cianozė

	Bronchų spazmas
Hipoventiliacija 
Disfonija
Kosulys
Žagsulys
Kvėpavimo sutrikimas
	
	Kvėpavimo sustojimas

	Virškinimo trakto sutrikimai
	
	Vėmimas Pykinimas
	
	
	

	Odos ir poodinio audinio sutrikimai
	Niežėjimas
	Odos spalvos pokytis
	Alerginis dermatitas
Padidėjęs prakaitavimas
Išbėrimas
Naujagimių išbėrimas
Odos sausumas
	
	Eritema

	Skeleto, raumenų ir jungiamojo audinio sutrikimai
	
	Raumenų trūkčiojimas
	Nugaros skausmas
Naujagimių hipotonija
Raumenų rigidiškumas
	
	Raumenų spazmas

	Inkstų ir šlapimo takų sutrikimai
	
	Šlapimo susilaikymas
Šlapimo nelaikymas
	
	
	

	Bendrieji sutrikimai ir vartojimo vietos pažeidimai
	
	Karščiavimas
	Hipotermija
Sumažėjusi kūno temperatūra
Padidėjusi kūno temperatūra
Drebulys
Injekcijos vietos reakcija
Injekcijos vietos skausmas
Skausmas
	
	



Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.

Požymiai ir simptomai
Perdozavimas pasireiškia stipriau išreikštais sufentanilio farmakologiniais efektais. Atsižvelgiant į individualų jautrumą, sunkiausias reikšmingas perdozavimo efektas yra kvėpavimo slopinimas, kuris gali būti įvairaus laipsnio – nuo kvėpavimo sulėtėjimo iki kvėpavimo sustojimo. 

Gydymas
Hipoventiliacijos ar kvėpavimo sustojimo atveju turi būti duodama kvėpuoti deguonies ir prireikus atliekama neinvazinė arba invazinė (kontroliuojama) plaučių ventiliacija. Kvėpavimo slopinimui suvaldyti gali būti vartojama specifinio opioidų antagonisto. Tuo pačiu metu taip pat turi būti taikomos simptominės atsakomosios priemonės. Kadangi sufentanilio sukeltas kvėpavimo slopinimas gali trukti ilgiau negu antagonisto poveikis, gali prireikti antagonisto dozes kartoti.
Jeigu kvėpavimo slopinimas yra susijęs su raumenų rigidiškumu, gali reikėti į veną leisti nervo ir raumens jungtis blokuojančių medžiagų, kurios palengviną neinvazinę arba invazinę (kontroliuojama) plaučių ventiliaciją. 

Pacientas turi būti atidžiai stebimas, palaikoma kūno šiluma ir skysčio vartojimas. Turi būti atsižvelgta į hipovolemiją, kuri gali būti sunkios arba nuolatinės hipotenzijos priežastis. Tokiu atveju ji turi būti kontroliuojama skiriant atitinkamų parenterinių tirpalų.

Farmakoterapinė grupė: opioidiniai anestetikai, ATC kodas: N01AH03.

Sufentanilis yra stiprus sintetinis opioidas, sukeliantis farmakologinį poveikį, būdinga μ-opioidinių receptorių agonistams. Sufentanilis yra labai stiprus opioidas (žmonėms 7 – 10 kartų stipresnis, negu fentanilis), kuriam yra būdingas didelis saugumo indeksas (LD50/ED50 mažiausiam analgezijos laipsniui) žiurkėms; prie 25, 211, indeksas yra didesnis už fentanilio (277) arba morfino (69,5) indeksą. Į veną suleisto sufentanilio poveikio pradžia yra greita. Nedidelis susikaupimas ir greitas šalinimas iš susikaupimo skyrių sudaro sąlygas greitam atsigavimui. Analgezijos gylis yra priklausomas nuo dozės ir prireikus gali būti priderintas prie skausmo lygio operacijos metu.
Kaip ir kitų opioidų atveju, sufentanilis (atsižvelgiant į dozę ir vartojimo dažnumą) gali sukelti raumenų rigidiškumą, taip pat euforiją, miozę ir bradikardiją.

Histamino tyrimai neparodė jokio histamino atpalaidavimo potencialo sufentanilio vartojantiems pacientams.
Sufentanilio poveikį nedelsiant ir visiškai panaikina specifinis opiatų antagonistas.
Suleistas į epidurinę ertmę sufentanilis sukelia greitai prasidedančią (per 5 – 10 min.) vidutinės trukmės (paprastai 4 – 6 val.) spinalinę analgeziją.

Vaikų populiacija
Leidimas į epidurinę ertmę
15 vaikų, kurių amžius nuo 4 iki 12 metų, suleidus į epidurinę ertmę 0,75 mikrogramo/ kg kūno svorio sufentanilio, vidutinė analgezijos pradžia ir trukmė buvo atitinkamai 3.0 ± 0.3 ir 198 ± 19 min.
Į epidurinę ertmę sufentanilio buvo leidžiama tik nedideliam skaičiui vaikų, kurių amžius nuo 3 mėnesių iki 1 metų, kaip vienkartinė 0,25 – 0,75 mikrogramo/ kg kūno svorio boliuso dozė pooperaciniam skausmui kontroliuoti.
Vyresniems kaip 3 mėnesių vaikams suleista į epidurinę ertmę sufentanilio 0,1 mikrogramo/ kg kūno svorio boliuso dozė, po kurios infuzijos būdu į epidurinę ertmę buvo leidžiama 0,03 – 0,3 mikrogramo/ kg kūno svorio/per valandą sufentanilio, derinyje su amidų grupės vietiniu anestetiku sukėlė veiksmingą analgeziją, trukusią iki 72 valandų pacientams po operacijų, atliktų apatinėje pilvo dalyje (žemiau bambos).

Absorbcija
Suleidus į epidurinę ertmę, didžiausia koncentracija plazmoje atsiranda per 10 minučių, t. y 4 - 6 kartus lėčiau, negu koncentracija kraujo plazmoje po suleidimo į veną. Kartu vartojamas efedrinas (50 – 75 mikrogramai) papildomai 20 - 25% sumažina pradinę greitą absorbciją.

Pasiskirstymas
Tyrimų, kurių metu ilgą laiką buvo leidžiamos į veną 250 – 1500 mikrogramų sufentanilio dozės, pusinio gyvavimo laikai pasiskirstymo fazės metu buvo 2,3 – 4.5 minutės ir 37 – 73 minutės, pasiskirstymo tūris centriniame skyriuje – 14,2 litro, pasiskirstymo tūris nusistovėjus pusiausvyrinei apykaitai – 344 litrai.
Pusinio gyvavimo laikas pasiskirstymo fazės metu labiau, negu pusinės eliminacijos laikas (svyruoja nuo 4,1 val. po 250 mikrogramų iki 10 – 16 val. po 500 - 1000 mikrogramų), nulemia koncentracijų mažėjimo nuo terapinio iki subterapinio intervalo greitį. Tirtų dozių intervale sufentanilio farmakokinetika yra tiesinė. 
Prie plazmos baltymų prisijungia 92,5% sufentanilio.

Biotransformacija
Medžiagos biotransformacija visų pirma vyksta kepenyse ir plonojoje žarnoje. Sufentanilis daugiausia metabolizuojamas dalyvaujant žmogaus citochromo P450 3A4 fermentui.

Eliminacija
Vidurinis (intervale) galutinės pusinės eliminacijos laikas buvo 784 (656 – 933) minutės. Dėl metodologinio aptikimo ribotumo, pusinės eliminacijos laikas po 250 mikrogramų dozės buvo reikšmingai trumpesnis (240 minučių), negu po 1500 mikrogramų dozės. Klirenso rodiklis buvo 917 ml/min. Beveik 80% suvartotos dozės yra pašalinama per 24 valandas ir tik 2% nepakitusios medžiagos pavidalu. 

Ypatingos populiacijos
Sutrikusi kepenų funkcija
Pacientams, kuriems yra kepenų cirozė, būna šiek tiek padidėjęs pasiskirstymo tūris ir truputį sumažėjęs bendras klirensas, palyginti su kontrolinės grupės pacientais. Tai sukelia reikšmingą pusinio gyvavimo periodo pailgėjimą (maždaug 30%), dėl kurio dažnai būna reikalingas ilgesnis sekimo po operacijos periodas (žr. 4.4 skyrių). 

Sutrikusi inkstų funkcija
Pasiskirstymo tūris nusistovėjus pusiausvyrinei apykaitai, bendras klirensas ir galutinis pusinės eliminacijos laikas dializuojamiems pacientams ar pacientams, kuriems persodintas inkstas, nesiskiria nuo sveikų, kontrolinės grupės asmenų. Laisva sufentanilio frakcija šios populiacijos ir sveikiems pacientams yra tokia pati.

Vaikų populiacija
Farmakokinetinė informacija vaikams yra ribota.

Leidimas į veną
Vaikams sufentanilio prie plazmos baltymų prisijungia mažiau nei suaugusiesiems ir prisijungimas didėja su amžiumi. Naujagimių apie 80,5% sufentanilio yra susijungęs su baltymais, palyginti su 88,5% kūdikių, 91,9% vaikų ir 92,5% suaugusiųjų.
Suleidus į veną 10 – 15 mikrogramų/kg kūno svorio sufentanilio bolus dozę vaikų amžiaus pacientams, kuriems atliekama širdies operacija, sufentanilio farmakokinetiką galima charakterizuoti trimis eksponentinėmis kreivėmis kaip ir suaugusiesiems. Buvo parodyta, kad normalizuotas pagal kūno svorį klirensas kūdikiams ir mažiems vaikams yra didesnis, negu paaugliams, kurių klirensas buvo panašus į suaugusiųjų. Naujagimiams klirensas buvo reikšmingai mažesnis ir demonstravo didelį kintamumą (intervalas nuo 1,2 iki 8,8 ml/min/kg kūno svorio ir viena kraštinė reikšmė 21,4 ml/min/kg kūno svorio). Buvo parodyta, nusistovėjusios pusiausvyrinės apykaitos sąlygomis naujagimiams būna didesnis pasiskirstymo tūris ir ilgesnis pusinės eliminacijos laikas. Farmakodinamikos skirtumai dėl skirtumų farmakokinetikos parametruose gali būti didesni, jeigu atsižvelgtume į laisvąją frakciją.

2 lentelė. Vidutiniai sufentanilio farmakokinetikos parametrai vaikams po suleistos į veną vienkartinės 10 – 15 mikrogramų/ kg kūno svorio sufentanilio boliuso dozės (N = 28)
	Amžiaus grupė
	N
	Vdss (l/kg)
Vidurkis (± SN)
	T1/2β (min)
Vidurkis (± SN)
	Klirensas (ml/kg/min)
Vidurkis (± SN)

	Naujagimiai (nuo 0 to 30 parų)
	9
	4,15 (1,01)
	737 (346)
	6,7 (6,1)

	Kūdikiai (nuo 1 iki 23 mėnesių)
	7
	3,09 (0,95)
	214 (41)
	18,1 (2,8)

	Vaikai ( nuo 3 iki 11 metų)
	7
	2,73 (0,50)
	140 (30)
	16,9 (3,2)

	Paaugliai (nuo 13 iki 18 metų)
	5
	2,75 (0,53)
	209 (23)
	13,1 (3,6)


Cl = normalizuotas pagal kūno svorį klirensas; N = į analizę įtrauktų pacientų skaičius; SN = standartinis nuokrypis; T1/2β = pusinės eliminacijos laikas; Vdss = pasiskirstymo tūris nusistovėjus pusiausvyrinei apykaitai. Pateikti tyrime dalyvavusių vaikų amžiaus intervalai.

Leidimas į epidurinę ertmę
15 vaikų, kurių amžius nuo 4 iki 12 metų, suleidus į epidurinę ertmę 0,75 mikrogramo/ kg kūno svorio sufentanilio, jo lygiai kraujo plazmoje po injekcijos praėjus 30, 60, 120 ir 240 min svyravo nuo 0,08 ± 0,01 iki 0,10 ± 0,01 nanogramo/ml.
6 vaikams, kurių amžius nuo 5 iki 12 metų buvo suleista į epidurinę ertmę 0,6 mikrogramo/ kg kūno svorio sufentanilio boliuso dozė, po kurios 48 valandas infuzijos būdu į epidurinę ertmę buvo leidžiama 0,08 mikrogramo/ kg kūno svorio/per valandą sufentanilio derinyje su 0,2 mg / kg kūno svorio/per valandą bupivakaino, didžiausios koncentracijos atsirado po boliuso injekcijos praėjus maždaug 20 minučių ir svyravo žemiau kiekybinio nustatymo ribos (<0,02 nanogramo/ml) iki 0,074 nanogramo/ml.

Įprastų farmakologinio saugumo, kartotinių dozių toksiškumo, genotoksiškumo, galimo kancerogeniškumo, toksinio poveikio reprodukcijai ir vystymuisi ikiklinikinių tyrimų duomenys specifinio pavojaus žmogui nerodo.

Natrio hidroksidas (pH koregavimui)
Vandenilio chlorido rūgštis (pH koregavimui)
Injekcinis vanduo

6.2	Nesuderinamumas

Šio vaistinio preparato negalima maišyti su kitais, išskyrus nurodytus 6.6 skyriuje.

Tinkamumo laikas iki pirmojo atidarymo
30 mėnesių.
Tinkamumo laikas po pirmojo atidarymo
Po pirmojo atidarymo vaistinis preparatas turi būti vartojamas tuojau pat.
Tinkamumo laikas po praskiedimo
Įrodyta, kad praskiesto tirpalo, laikomo žemesnėje kaip 25°C temperatūroje ir 2°C – 8°C temperatūroje fizinis ir cheminis stabilumas išlieka nepakitęs 24 valandas.
Mikrobiologiniu požiūriu, praskiestą tirpalą reikia vartoti nedelsiant. Jeigu jis iš karto nevartojamas, už laikymo laiką ir sąlygas atsako vartotojas ir laikant 2°C – 8°C temperatūroje, saugojimo laikas paprastai turėtų būti ne ilgesnis kaip 24 val., nebent skiedimas buvo atliktas kontroliuojamomis ir patvirtintomis aseptinėmis sąlygomis.

[bookmark: _Toc129243244][bookmark: _Toc129243119]6.4	Specialios laikymo sąlygos

Šio vaistinio preparato laikymui specialių temperatūros sąlygų nereikalaujama. 
Ampules laikyti išorinėje dėžutėje, kad vaistinis preparatas būtų apsaugotas nuo šviesos. 

Praskiesto vaistinio preparato laikymo sąlygos pateikiamos 6.3 skyriuje.

Skaidraus I tipo stiklo ampulės, kurių pripildymo talpa 10 ml ir 5 ml.
Ampulės tiekiamos su priklijuota etikete ir yra supakuotos į suformuotus PVC įdėklus (kiekviename įdėkle yra 5 ampulės), užsandarintus PE folija.
Nulupama plėvelė ant PVC lizdinių plokštelių naudojama tik 5 ml pripildymo talpos ampulių atveju. 

Gali būti tiekiamos ne visų dydžių pakuotės.

Gali būti skiedžiama 0,9 % natrio chlorido infuziniu tirpalu, 5 % gliukozės infuziniu tirpalu ir Ringerio laktato infuziniu tirpalu.
Atveriant ampulę reikia mūvėti pirštines. Vaistiniam preparatui atsitiktinai patekus ant odos, paveiktą plotą reikia nuplauti vandeniu. Reikia vengti muilo, alkoholio ar kitų valiklių, galinčių sukelti cheminį ar fizinį odos pakenkimą, naudojimo.


7.	REGISTRUOTOJAS

Medochemie Ltd.
1 – 10 Constantinoupoleos Street
3011 Limassol
Kipras


8.	REGISTRACIJOS PAŽYMĖJIMO NUMERIS (-IAI) 

	5 µg/ml:
LT/1/18/4321/001 – 10 ml, N5
LT/1/18/4321/002 – 10 ml, N10
	50 µg/ml:
LT/1/18/4322/001 – 5 ml, N5
LT/1/18/4322/002 – 5 ml, N10




9.	REGISTRAVIMO / PERREGISTRAVIMO DATA

Registravimo data 2018 m. gruodžio 28 d.
Paskutinio perregistravimo data 2024 m. spalio 16 d.


10.	TEKSTO PERŽIŪROS DATA

2024 m. spalio 16 d.

Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.
























II PRIEDAS

REGISTRACIJOS SĄLYGOS

A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI


A. 	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojo (-ų), atsakingo (-ų) už serijų išleidimą, pavadinimas (-ai) ir adresas (-ai)

Medochemie Ltd.
Ampoule Injecatble Facility
48 Iapetou Street Agios
Athanassios Industrial Area
4101 Limassol
Kipras


B. 	TIEKIMO IR VARTOJIMO SĄLYGOS AR APRIBOJIMAI

Pagal specialų receptą įsigyjamas vaistinis preparatas.

INFORMACIJA ANT IŠORINĖS PAKUOTĖS

Kartono dėžutė ampulėms


1.	VAISTINIO PREPARATO PAVADINIMAS

SONTILEN 5 mikrogramai/ml injekcinis ar infuzinis tirpalas
SONTILEN 50 mikrogramų/ml injekcinis ar infuzinis tirpalas

sufentanilum


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekviename ml tirpalo yra 5 mikrogramai sufentanilio (sufentanilio citrato pavidalu). 
Kiekviename ml tirpalo yra 50 mikrogramų sufentanilio (sufentanilio citrato pavidalu).


3.	PAGALBINIŲ MEDŽIAGŲ SĄRAŠAS

Sudėtyje yra natrio chlorido, natrio hidroksido, vandenilio chlorido rūgšties ir injekcinio vandens.


4.	FARMACINĖ FORMA IR KIEKIS PAKUOTĖJE

Injekcinis ar infuzinis tirpalas

5 mikrogramai/ml injekcinis ar infuzinis tirpalas 
5 ampulės po 10 ml 
10 ampulių po 10 ml

50 mikrogramų/ml injekcinis ar infuzinis tirpalas 
5 ampulės po 5 ml 
10 ampulių po 5 ml


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Leisti į veną
Leisti į epidurinę ertmę.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP: {mm/MMMM}


9.	SPECIALIOS LAIKYMO SĄLYGOS

Šio vaisto laikymui specialių temperatūros sąlygų nereikalaujama.
Ampules laikyti išorinėje dėžutėje, kad vaistas būtų apsaugotas nuo šviesos. 


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

Bet koks nesuvartotas tirpalo kiekis turi būti sunaikintas.


11.	REGISTRUOTOJO PAVADINIMAS IR ADRESAS

Registruotojo pavadinimas: Medochemie Ltd., 1-10 Constantinoupoleos Street, 3011, Limassol, Kipras


12.	REGISTRACIJOS PAŽYMĖJIMO NUMERIS (-IAI)

<5 µg/ml>:
LT/1/18/4321/001 – 10 ml, N5
LT/1/18/4321/002 – 10 ml, N10

<50 µg/ml>:
LT/1/18/4322/001 – 5 ml, N5
LT/1/18/4322/002 – 5 ml, N10


13.	SERIJOS NUMERIS

Lot:


14.	PARDAVIMO (IŠDAVIMO) TVARKA

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU

Priimtas pagrindimas informacijos Brailio raštu nepateikti.


1. UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


1. UNIKALUS IDENTIFIKATORIUS – ŽMONĖMS SUPRANTAMI DUOMENYS

PC: {numeris} 
SN: {numeris} 
NN: {numeris} 


MINIMALI INFORMACIJA ANT MAŽŲ VIDINIŲ PAKUOČIŲ

Ampulės etiketė


1.	VAISTINIO PREPARATO PAVADINIMAS IR VARTOJIMO BŪDAS (-AI)

SONTILEN 5 g/ml injekcinis ar infuzinis tirpalas
SONTILEN 50 g/ml injekcinis ar infuzinis tirpalas

sufentanilum

i.v./Leisti į epidurinę ertmę.


2.	VARTOJIMO METODAS


3.	TINKAMUMO LAIKAS

EXP {mm/MMMM}


4.	SERIJOS NUMERIS

Lot


5.	KIEKIS (MASĖ, TŪRIS ARBA VIENETAI)

5 g/ml injekcinis ar infuzinis tirpalas
10 ml

50 g/ml injekcinis ar infuzinis tirpalas
5 ml


6.	KITA

Medochemie Ltd.

MINIMALI INFORMACIJA ANT SKAIDRIOS FOLIJOS

PE folija

1.	KITA

[image: A green and white logo

Description automatically generated with medium confidence]
MEDOCHEMIE LTD
LIMASSOL, CYPRUS

B. PAKUOTĖS LAPELIS

Pakuotės lapelis: informacija vartotojui

SONTILEN 5 mikrogramai/ml injekcinis ar infuzinis tirpalas
SONTILEN 50 mikrogramų/ml injekcinis ar infuzinis tirpalas
sufentanilis

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją, vaistininką arba slaugytoją.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją, vaistininką arba slaugytoją. Žr. 4 skyrių.

Apie ką rašoma šiame lapelyje?

1.	Kas yra SONTILEN ir kam jis vartojamas
2.	Kas žinotina prieš vartojant SONTILEN
3.	Kaip vartoti SONTILEN
4.	Galimas šalutinis poveikis
5.	Kaip laikyti SONTILEN
6.	Pakuotės turinys ir kita informacija


[bookmark: _Toc129243139][bookmark: _Toc129243264]1.	Kas yra SONTILEN ir kam jis vartojamas

SONTILEN priklauso vaistų, žinomų kaip anestetikai ir analgetikai, grupei. Jis yra stiprus skausmą malšinantis vaistas, vartojamas ligoninėse. SONTILEN galima vartoti į veną (leisti į veną) siekiant išvengti skausmo kombinuotos anestezijos indukcijos (sukėlimo [įvadinės anestezijos]) ir palaikymo metu arba kaip anestetiką anestezijos indukcijai ir palaikymui didelės apimties chirurginės operacijos metu.
SONTILEN taip pat galima leisti į stuburą (į epidurinę ertmę) skausmui lengvinti po operacijos ar skausmui malšinti gimdymo metu ar gimdant natūraliu būdu (natūraliais gimdymo takais).
Jūsų gydytojas nuspręs, ar šis vaistas jums tinka.

Jūsų gydytojas gali skirti SONTILEN dėl kažko kito. Pasiklauskite gydytojo.

Vartojimas vaikams
Į veną: SONTILEN vartojamas vyresniems kaip 1 mėnesio kūdikiams, kaip skausmą malšinanti priemonė (analgetikas), bendrosios anestezijos (subalansuotos bendrosios anestezijos) pradėjimui ir (arba) palaikymui.
Į epidurinę ertmę: SONTILEN vartojamas vyresniems kaip 1 metų kūdikiams skausmui kontroliuoti po tam tikrų operacijų: pilvo operacijų, krūtinės (širdies ir plaučių) operacijų ar ortopedinių operacijų (rankų, kojų, nugaros).


[bookmark: _Toc129243140][bookmark: _Toc129243265]2.	Kas žinotina prieš vartojant SONTILEN

Jūsų gydytojas atliks būtinus tyrimus prieš Jums suleidžiant šio vaisto.

SONTILEN vartoti draudžiama
· jeigu yra alergija sufentaniliui ar į opioidus panašioms medžiagoms, arba bet kuriai pagalbinei šio vaisto medžiagai (jos išvardytos 6 skyriuje);
· jeigu Jums yra sunkumų atkosėjant sekretą, yra gydymo kitais vaistais sukeltų kvėpavimo problemų arba liga, dėl kurios yra svarbu vengti kvėpavimo problemų.
leidimo į epidurinę ertmę atveju, jeigu Jums yra stiprus kraujavimas arba šokas, kraujo užkrėtimas ar infekcija injekcijos vietoje. Be to, Jums gali būti neskiriama SONTILEN leisti į epidurinę ertmę, jeigu yra žaizdų gijimo problemų, jeigu esate gydomas kraują skystinančiais vaistais (antikoaguliantais), arba jeigu kenčiate dėl kitų medicininių būklių ar vartojate kitų vaistų, dėl kurių epidurinis gydymas Jums netinka. 
· leidimas į veną gimdymo ar cezario pjūvio metu prieš užspaudžiant bambagyslę, nes tai gali sukelti kvėpavimo problemų naujagimiui po gimimo.

Įspėjimai ir atsargumo priemonės
Pasitarkite su gydytoju prieš pradėdami vartoti SONTILEN, jeigu:
· Jums pasireiškia skausmas arba padidėjęs jautrumas skausmui (hiperalgezija), kuris nereaguoja į didesnę Jūsų vaisto dozę, kurią paskyrė gydytojas;
· injekcijos į veną metu Jums būna padidėjęs spaudimas smegenyse, yra neišgydyta sumažėjusi medžiagų apykaita (hipotirozė), plaučių liga, sumažėjusi plaučių talpa, piktnaudžiaujate alkoholiu arba yra susilpnėjusi kepenų arba inkstų veikla, esate senyvo amžiaus ar jaučiatės nusilpęs;
· injekcijos į epidurinę ertmę metu Jums yra susilpnėjusi kvėpavimo funkcija arba sumažėjusi plaučių talpa, ir jeigu atsiranda deguonies trūkumo vaisiui požymių (vaisiaus stresas).
· Jus kamuoja generalizuota miastenija (lėtinė raumenų liga);
· vartojate MAO inhibitorių (vaistų nuo depresijos, žr. skyrių „Kiti vaistai ir SONTILEN“);
· vartojate kito į opioidus panašaus vaisto (pvz., stipraus vaisto nuo skausmo), arba jeigu anksčiau piktnaudžiavote šio tipo narkotikais arba buvote nuo jų priklausomas;
· Jūsų tuštinimasis neįprastai lėtas;
· sergate tulžies pūslės arba kasos liga;
· Jūs arba bet kuris Jūsų šeimos narys kada nors piktnaudžiavote alkoholiu, receptiniais vaistais ar draudžiamais narkotikais („priklausomybė“);
· rūkote;
· Jums kada nors buvo nuotaikos sutrikimų (sirgote depresija, buvo nerimo ar asmenybės sutrikimų) arba Jus gydė psichiatras dėl kitų psichikos ligų.
Šio vaisto sudėtyje yra sufentanilio, kuris yra opioidas. Pakartotinai vartojant opioidinių skausmą slopinančių vaistų, šie vaistai gali tapti mažiau veiksmingi (galite prie jų priprasti). Be to, tai gali sukelti priklausomybę ir piktnaudžiavimą, dėl kurio gali įvykti gyvybei pavojingas perdozavimas. Jei nerimaujate, kad galite tapti priklausomi nuo SONTILEN, svarbu pasitarti su gydytoju.

Su miegu susiję kvėpavimo sutrikimai
SONTILEN gali sukelti su miegu susijusių kvėpavimo sutrikimų, tokių kaip miego apnėja (kvėpavimo sustojimai miegant) ir su miegu susijusi hipoksemija (mažas deguonies kiekis kraujyje). Simptomai gali būti kvėpavimo sustojimai miegant, naktinis pabudimas dėl dusulio, sutrikęs miegas arba per didelis mieguistumas dieną. Jeigu Jūs arba kitas asmuo pastebite minėtų simptomų, kreipkitės į gydytoją. Gydytojas gali nuspręsti sumažinti dozę.

Vaikams ir paaugliams
Dėl rizikos suleisti per didelę arba mažą SONTILEN dozę, jo leisti į veną naujagimiams negalima.
SONTILEN nerekomenduojama leisti į epidurinę ertmę jaunesniems kaip 1 metų kūdikiams. 

Kiti vaistai ir SONTILEN
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui.
Pasakykite savo gydytojui, jeigu vartojate bet kurio iš toliau išvardytų vaistų:
· migdomųjų, raminamųjų vaistų, vaistų nuo psichikos sutrikimų ar medžiagų, veikiančių centrinę nervų sistemą (pvz., alkoholio), nes tai gali papildomai slopinti kvėpavimą. Tokiu atveju Jūsų gydytojas gali nuspręsti, jog būtina sumažinti SONTILEN dozę;
· vaistų nuo grybelio (pvz., ketokonazolo ir itrakonazolo) ir priešvirusinių vaistų (pvz., ritonaviro), kadangi tokie vaistai slopina sufentanilio apykaitą. Jūsų gydytojas gali nuspręsti, jog būtina sumažinti SONTILEN dozę;
· vaistų depresijai gydyti, vadinamų monoamino oksidazės inhibitoriais (MAOI). Šių vaistų negalima vartoti 2 savaites prieš SOTILEN arba tuo pat metu;
· vaistų depresijai gydyti, vadinamų selektyviaisiais serotonino reabsorbcijos inhibitoriais (SSRI) ir serotonino norepinefrino reabsorbcijos inhibitoriais (SNRI). Šių vaistų nerekomenduojama vartoti vienu metu su SONTILEN.
· stiprių skausmą malšinančių vaistų, kurie veikia centrinę nervų sistemą (CNS inhibitorių), alkoholio ir tam tikrų nelegalių medžiagų – jeigu Jūs vartojate stiprių skausmą malšinančių vaistų arba vaistų, veikiančių centrinę nervų sistemą (pvz., sukeliančių miegą, raminamųjų vaistų, vaistų nuo psichikos sutrikimų, alkoholio arba tam tikrų uždraustų (nelegalių) medžiagų), pasakykite savo gydytojui, nes jam gali reikėti sumažinti Jums skirtą SONTILEN dozę. Jeigu jums duodama stiprių skausmą malšinančių vaistų arba kitų centrinę nervų sistemą veikiančių vaistų po to, kai operacijos metu Jūs gavote SONTILEN, Jums taip pat gali reikėti sumažinti skausmą malšinančių vaistų ar medžiagų, kurios veikia centrinę nervų sistemą, dozę, kad sumažinti potencialiai sunkaus šalutinio poveikio (tokio, kaip kvėpavimo sunkumai, kai kvėpavimas tampa vangus arba paviršutiniškas, stiprus mieguistumas ir sąmonės pritemimas, koma ir mirtis) riziką.
· Kartu vartojami opioidai ir vaistai, vartojami epilepsijai, nervų skausmui arba nerimui gydyti (gabapentinas ir pregabalinas), padidina opioidų perdozavimo, kvėpavimo slopinimo riziką ir gali kelti pavojų gyvybei.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju.

Nėštumo metu SONTILEN turi būti vartojamas tik jeigu nauda nusveria galimą riziką.
SONTILEN gali būti leidžiamas į epidurinę ertmę gimdymo metu.

Sufentanilis patenka į žindyvės pieną. Jūsų gydytojas nuspręs, ar Jūs turėtumėte žindyti.

Vairavimas ir mechanizmų valdymas
Sufentanilis gali sukelti šalutinį poveikį, kuris gali reikšmingai pakenkti Jūsų gebėjimą saugiai judėti transportu.
SONTILEN gali paveikti Jūsų gebėjimą vairuoti ir valdyti mechanizmus. Turite atsisakyti vairuoti ir valdyti mechanizmus, kol praeis pakankamai laiko po Jums suleisto SONTILEN. Jeigu vykstate į namus, Jus turi lydėti atsakingas suaugęs asmuo ir yra rekomenduojama, kad Jūs vengtumėte geri alkoholio.

SONTILEN sudėtyje yra natrio
Kiekviename šio vaisto (injekcinio tirpalo) mililitre yra 9 mg natrio. Tai atitinka 0,45 % didžiausios rekomenduojamos natrio paros normos suaugusiesiems.


[bookmark: _Toc129243141][bookmark: _Toc129243266]3.	Kaip vartoti SONTILEN

Jūsų gydytojas gali pasakyti, kokia dozė Jums bus duodama ir kaip dažnai ją turite gauti. Jeigu abejojate, pasiklauskite savo gydytojo. Tik gydytojas gali pakeisti dozę.

Dozė yra pritaikyta atsižvelgiant į Jūsų amžių, svorį, bendrąją būklę, ligą, kitų vaistų vartojimą, intervencijos tipą ir poreikį lengvinti skausmą.

SONTILEN galima vartoti intraveniškai (leistį veną) skausmui lengvinti visame kūne (ar anestezijai) operacijos metu.
SONTILEN galima vartoti į epidurinę ertmė (sritį aplink stuburą) leistį veną) skausmui lengvinti kūno dalyse, pvz., gimdymo metu ar po operacijos.

Injekciją Jums paprastai atliks gydytojas arba slaugytoja.

Dėl smulkesnių instrukcijų kaip skirti SONTILEN (įskaitant skyrimą vaikams), žr. skyrių „ Toliau pateikta informacija skirta tik medicinos arba sveikatos priežiūros specialistams“ pakuotės lapelio pabaigoje.

Jeigu manote, kad Jums suleista per daug SONTILEN
Kreipkitės į savo gydytoją, jeigu manote, kad Jums suleista per daug SONTILEN ir Jums yra negera. 

Jeigu Jums suleista per daug SONTILEN, gali pasireikšti stipresnis poveikis, ypač jausmas, panašus į kvėpavimo sutrikimus Tokiais atvejais Jūsų gydytojas imsis tam tikrų būtinų priemonių, tokių, kaip deguonies tiekimas ir kvėpavimo palaikymas, bei atidžiai stebės Jūsų kūno temperatūrą ir išgeriamo skysčio kiekį. 

Jeigu kiltų daugiau klausimų dėl šio vaisto vartojimo, kreipkitės į gydytoją, vaistininką arba slaugytoją.


[bookmark: _Toc129243142][bookmark: _Toc129243267]4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.
Gydytojas valdys bet kokį šalutinį poveikį, kuris pasireiškia, ypač operacijos metu. Vis dėlto, šioks toks šalutinis poveikis taip pat gali atsirasti netrukus po to, ir dėl to tam tikrą laiką po operacijos Jūs būsite prižiūrimas. 
Nedelsiant kreipkitės į gydytoją arba vykite į skubios pagalbos skyrių, jeigu pasireiškia šis sunkus šalutinis poveikis.
Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· labai retas širdies ritmas, polinkis į nualpimą;
· dusulys, kvėpavimo sunkumai, į astmą panašus priepuolis (bronchų spazmas), dusinimas (dispnėja);
· sumažėjusi kūno temperatūra;
· nevalingi kūno judesiai, kurie neišnyksta po gydymo nutraukimo.

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
· staigus odos išbėrimas, kvėpavimo distresas (išsekimas) ir nualpimas (trunkantis nuo minučių iki valandų) dėl padidėjusio jautrumo (anafilaksinis šokas arba anafilaksinė reakcija);
· gilus sąmonės netekimas (koma) 
· širdies sustojimas; 
· nusilpęs kvėpavimas ar kvėpavimo sustojimas, melsvos lūpos ir nagai;
· spazmai;
· šokas (ūminės, sunkios ligos atveju);
· dusulys, padažnėjęs kvėpavimas, švokštimas, skausmas ar diskomfortas krūtinėje, taip pat kosulys putotais ar kraujuotais skrepliais dėl plaučiuose esančio vandens.
· spazmai gerklėje su kvėpavimo pasunkėjimu.

Kitas šalutinis poveikis
Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų):
· mieguistumas;
· niežėjimas.

[bookmark: _Hlk178755501]Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· šlapinimosi sunkumai ar šlapimo susilaikymas;
· dažnas širdies plakimas;
· svaigulys ir galvos skausmas;
· aukštas kraujo spaudimas;
· svaigulys dėl mažo kraujo spaudimo, kraujavimas;
· pykinimas ir vėmimas;
· odos spalvos pokytis;
· raumenų trūkčiojimas;
· nevalingas šlapinimasis;
· karščiavimas.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· retas arba nereguliarus pulsas;
· nosies varvėjimas;
· padidėjęs jautrumas;
· abejingumas, nervingumas;
· nesaugus judėjimas, stiprūs refleksai, padidėjęs raumenų įtempimas, snaudulys;
· regos sutrikimas;
· melsvos lūpos, oda, gleivinė arba nagai;
· nenormalūs širdies elektrinio aktyvumo rezultatai (EKG).
· susilpnėjęs kvėpavimas (hipoventiliacija), apsunkinta kalba, kosulys, žagsulys, kvėpavimo sutrikimas;
· alerginė egzema, stiprus prakaitavimas, išbėrimas, sausa oda;
· nugaros skausmas, raumenų spazmai;
· padidėjusi kūno temperatūra, šiurpulys, reakcija injekcijos vietoje, skausmas injekcijos vietoje, skausmas.

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
· nevalingi raumenų spazmai;
· susiaurėję vyzdžiai;
· odos paraudimas;
· raumenų spazmai.

Papildomas šalutinis poveikis vaikams ir paaugliams
Tikėtina, kad vaikams nepageidaujamų reiškinių dažnis, pobūdis ir sunkumas yra toks pat, kaip suaugusiesiems.
Be to, naujagimiams gali pasireikšti šis nepageidaujamas poveikis:

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· drebulys;
· melsvos lūpos, oda, gleivinė arba nagai (naujagimių cianozė);

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· nevalingi kūno judesiai;
· lėti judesiai;
· išbėrimas;
· raumenų silpnumas.

Pranešimas apie šalutinį poveikį
[bookmark: _Hlk87626009]Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


[bookmark: _Toc129243143][bookmark: _Toc129243268]5.	Kaip laikyti SONTILEN

Šį vaistą laikykite vaikams nepastebimoje ir nepasiekiamoje vietoje.

Ant etiketės ir dėžutės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Šio vaisto laikymui specialių temperatūros sąlygų nereikalaujama. Ampules laikyti išorinėje dėžutėje, kad vaistas būtų apsaugotas nuo šviesos. 

Šis vaistas turi būti vartojamas tuojau pat po atidarymo. Detaliau apie tinkamumo laiką po praskiedimo, žr. toliau pateiktą informaciją sveikatos priežiūros specialistams.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


[bookmark: _Toc129243144][bookmark: _Toc129243269]6.	Pakuotės turinys ir kita informacija

SONTILEN sudėtis
-	Veiklioji (-sios) medžiaga (-os) yra sufentanilis (citrato pavidalu). 
SONTILEN 5 mikrogramai/ml: kiekviename ml tirpalo yra 5 mikrogramai sufentanilio (sufentanilio citrato pavidalu).
SONTILEN 50 mikrogramų/ml: kiekviename ml tirpalo yra 50 mikrogramų sufentanilio (sufentanilio citrato pavidalu).

-	Pagalbinė (-ės) medžiaga (-os) yra natrio chloridas, natrio hidroksidas (pH koregavimui), vandenilio chlorido rūgštis (pH koregavimui), injekcinis vanduo. 

SONTILEN išvaizda ir kiekis pakuotėje
Skaidrus, bespalvis, be matomų dalelių tirpalas, kurio pH 4,0 – 6,0 ir osmoliališkumas 250 - 310 mOsmol/kg.

Skaidraus I tipo stiklo ampulės, kurių pripildymo talpa 10 ml ir 5 ml. Ampulės tiekiamos su priklijuota etikete ir yra supakuotos į suformuotus PVC įdėklus (kiekviename įdėkle yra 5 ampulės), užsandarintus PE folija. Nulupama plėvelė ant PVC lizdinių plokštelių naudojama tik 5 ml pripildymo talpos ampulių atveju. 

Gali būti tiekiamos ne visų dydžių pakuotės. 

Registruotojas ir gamintojas

Registruotojas
Medochemie Ltd.
1-10 Constantinoupoleos Street
3011, Limassol
Kipras

Gamintojas
Medochemie Ltd.
Ampoule Injecatble Facility
48 Iapetou Street Agios
Athanassios Industrial Area
4101 Limassol
Kipras

Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB „Medochemie Lithuania“
Gintaro 9-36
Kaunas LT- 47198
Tel. +370 37 338358
Faksas +370 37 338357
El. paštas: lithuania@medochemie.com

Šis vaistas Europos ekonominės erdvės valstybėse narėse registruotas tokiais pavadinimais:

	Danija
	SOFENTIL 5 mcg/ml and 50 mcg/ml solution for injection/infusion

	Čekija
	SONTILEN

	Ispanija
	SAFENTIL 5 mcg/ml and 50 mcg/ml solución inyectable/para perfusión

	Kipras
	SOFENTIL 5 mcg/ml and 50 mcg/ml solution for injection/infusion

	Kroatija
	SOFENTIL 5 mikrograma/ml otopina za injekciju/infuziju and Sofentil 50 mikrograma/ml otopina za injekciju/infuziju

	Latvija
	SONTILEN 5 mikrogrami/ml and 50 mikrogrami/ml šķīdums injekcijām/infūzijām

	Lietuva
	SONTILEN 5 mikrogramai/ ml ir 50 mikrogramų/ ml injekcinis ar infuzinis tirpalas

	Malta
	SOFENTIL 5 mcg/ml and 50 mcg/ml solution for injection/infusion

	Portugalija
	SOFENTIL 5 mcg/ml and 50 mcg/ml solução injetável/para perfusão

	Rumunija
	SOFENTIL 5 mcg/ml and 50 mcg/ml soluţie injectabilă/perfuzabilă

	Slovakija
	SOFENTIL 5 mikrogramov/ml and 50 mikrogramov/ml



Šis pakuotės lapelis paskutinį kartą peržiūrėtas 2024-10-16.


Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.
 
-----------------------------------------------------------------------------------------------------------------

Toliau pateikta informacija skirta tik medicinos arba sveikatos priežiūros specialistams.

Dozavimas ir vartojimo metodas
Suaugusiesiems
Kombinuota anestezija ir analgezija
Analgezija: leisti į veną 0,5 – 5 mikrogramus/kg kūno svorio.
Anestezija: leisti į veną 25 – 50 mikrogramų/kg kūno svorio.
Epidurinė analgezija malšinant pooperacinį skausmą: 25 – 50 mikrogramų.
Analgezijai papildyti gimdymo metu: leisti į epidurinę ertmę 5 – 20 mikrogramų.

Leidimas į veną
Bradikardijai išvengti rekomenduojama prieš pat indukciją suleisti į veną mažą anticholinerginio vaistinio preparato dozę. 

Leidimas į epidurinę ertmę
Prieš leidžiant SONTILEN turi būti patikrinta, ar tinkamai įstatyta į epidurinę ertmę adata arba kateteris.

Vaikų populiacija
Leidimas į veną
1 mėnesio arba jaunesni kūdikiai (naujagimiai)
Dėl didelio farmakokinetikos parametrų kintamumo naujagimiams, patikimų dozavimo rekomendacijų pateikti negalima. 

Vyresni negi 1 mėnesio kūdikiai
Visų dozių atveju, kad išvengti bradikardijos, yra rekomenduojama premedikacija anticholinerginėmis medžiagomis (pvz., atropinu), nebent būtų kontraindikacijų.

Anestezijos indukcija
SONTILEN 0,2 – 0,5 mikrogramo/kg kūno svorio dozę galima suleisti lėtos boliuso injekcijos būdu per 30 sekundžių ar ilgiau derinyje su anesteziją indukuojančia medžiaga. Labai svarbių chirurginių operacijų (pvz., širdies operacijos) metu gali būti vartojamos iki 1 mikrogramo/kg kūno svorio dozės.

Anestezijos palaikymas ventiliuojamiems pacientams
SONTILEN gali būti vartojamas kaip kombinuotos anestezijos sudedamoji dalis. Dozavimas priklauso nuo kartu vartojamos anesteziją sukeliančios medžiagos, chirurginės operacijos tipo ir trukmės. Po pradinės 0,3 – 2 mikrogramų/kg kūno svorio dozės suleidimo lėtos boliuso injekcijos būdu per mažiausiai 30 sekundžių prireikus gali būti papildomai leidžiamos boliuso injekcijų būdu 0,1 – 1 mikrogramo/kg kūno svorio dozės, neviršijant bendros didžiausios 5 mikrogramų/kg kūno svorio dozės širdies operacijos metu.

Leidimas į epidurinę ertmę
SONTILEN leisti į epidurinę ertmę vaikams turi tik anesteziologai, kurie yra specialiai parengti taikyti epidurinę anesteziją pediatrijoje ir valdyti opioidų sukeliamą kvėpavimą slopinantį poveikį. Turi būti galimybė tuo pat panaudoti gaivinimo įrangą ir opioidų antagonistus.
Po SONTILEN suleidimo į epidurinę ertmę vaikų amžiaus pacientus dėl kvėpavimo slopinimo būtina sekti mažiausiai 2 valandas. Į epidurinę ertmę leidžiamo sufentanilio vartojimas vaikų amžiaus pacientams pagrįstas dokumentais tik nedideliam skaičiui atvejų.

Jaunesniems kaip 1 metų vaikams
Sufentanilio saugumas ir veiksmingumas jaunesniems kaip 1 metų vaikams dar nenustatytas.
Naujagimiams ir jaunesniems kaip 3 mėnesių kūdikiams duomenų nėra.

Vyresniems kaip 1 metų vaikams
Suleista operacijos metu vienkartinė boliuso injekcija 0,25 – 0,75 mikrogramo/kg kūno svorio sufentanilio dozė sumažina skausmą 1 - 12 valandų laikotarpiu. Veiksmingos analgezijos trukmei  įtaką daro chirurginė procedūra ir tuo pačiu metu atliekamas amidų grupės vietinių anestetikų leidimas į epidurinę ertmę. 

Senyvi (vyresni negu 65 metų) ir išsekę pacientai
Kaip ir kitų opioidų atveju, senyviems ir išsekusiems pacientams reikalingos mažesnės dozės.
Numatytą bendrą dozę reikia atidžiai titruoti pacientams, kuriems yra bet kuris iš šių sutrikimų:
· nekompensuota hipotirozė;
· plaučių sutrikimų, ypač jeigu yra sumažėjusi gyvybinė talpa;
· alkoholizmas arba kepenų ir inkstų nepakankamumas 
Be to, patartinas ilgesnis šių pacientų pooperacinis stebėjimas.

Pacientams, kuriems taikomas nuolatinis gydymas opioidu arba kurie anksčiau piktnaudžiavo opiatais, gali reikėti didesnių dozių. 

Specialūs reikalavimai atliekoms tvarkyti ir vaistiniam preparatui ruošti
Gali būti skiedžiama 0,9% natrio chlorido infuziniu tirpalu, 5 % gliukozės infuziniu tirpalu ir Ringerio laktato infuziniu tirpalu. 

Atveriant ampulę reikia mūvėti pirštines. Vaistiniam preparatui atsitiktinai patekus ant odos, paveiktą plotą reikia nuplauti vandeniu. Reikia vengti muilo, alkoholio ar kitų valiklių, galinčių sukelti cheminį ar fizinį odos pakenkimą, naudojimo. 

Tinkamumo laikas po pirmojo atidarymo
Po pirmojo atidarymo vaistinis preparatas turi būti vartojamas tuojau pat.

Tinkamumo laikas po praskiedimo
Įrodyta, kad praskiesto tirpalo, laikomo žemesnėje kaip 25°C temperatūroje ir 2°C – 8°C temperatūroje fizinis ir cheminis stabilumas išlieka nepakitęs 24 valandas. Mikrobiologiniu požiūriu, praskiestą tirpalą reikia vartoti nedelsiant. Jeigu jis iš karto nevartojamas, už laikymo laiką ir sąlygas atsako vartotojas, laikant 2°C – 8°C temperatūroje, saugojimo laikas paprastai turėtų būti ne ilgesnis kaip 24 val., nebent skiedimas buvo atliktas kontroliuojamomis ir patvirtintomis aseptinėmis sąlygomis.

